**Molitve vjernika**

**13. nedjelja kroz godinu – B (1. srpnja 2018.)**

Bog nas je u svojoj mudrosti stvorio da bismo živjeli puninu života. Ipak, živimo u svijetu izbrazdanom patnjom i smrću. U ovoj euharistiji okupljamo se kako bismo zajedno blagovali Kruh Života. Dok primamo taj kruh i pijemo čašu, pronalazimo snagu obnovljenu Kristovom moći.

1. Za Crkvu: da bude instrument suosjećanja, iscjeljenja i milosti, nastojeći privesti sve ljude punini života, molimo te.
2. Za svijet: da narodi koji imaju suvišak dobara i resursa budu spremni pomoći onima u oskudici i potrebi, molimo te.
3. Za ljude opterećene bolešću i drugim životnim križevima: da vjerom u Isusa budu utješeni te pronađu mir uma i srca, molimo te.
4. Za djecu: da nijednom nerođenom ne bude oduzeto pravo na život, a svako rođeno dijete ima dostojanstven život, molimo te.
5. Za zajednicu okupljenu na ovoj euharistiji: da bude živi primjer otajstva Božje prisutnosti među nama, po našoj međusobnoj ljubavi, molimo te.
6. Za sve koji su umrli u nadi uskrsnuća: da ih Gospodin uvede u svoje zajedništvo, molimo te.

Bože živih, na čiju smo sliku stvoreni te imamo život vječni, primi dobrostivo ove naše molitve i udostoj se uslišati ih. To te molimo po Kristu, Gospodinu našemu.